**Årsplan for  2016- 2017**



**Vår visjon: Nubben barnehage gir gode barndomsminner**

****

**INNHOLD:**

**Forord.**

**Barnehagens innledning**

* **Visjon**
* **Satsingsområde**

**Kap.1 Omsorg**

**Kap.2 Danning**

**Kap.3 Lek**

**Kap.4 Læring**

**Kap.5 Barns medvirkning**

**Kap.6 Inkluderende fellesskap**

**Kap.7 Kommunikasjon, språk og tekst**

**Kap.8 Kropp, bevegelse og helse**

**Kap.9 Kunst, kultur og kreativitet**

**Kap.10 Natur, miljø og teknikk**

**Kap.11 Etikk, religion og filosofi**

**Kap.12 Nærmiljø og samfunn**

**Kap.13 Antall, rom og form**

**Kap.14 Kultur/ tradisjoner**

**Kap.15 Plan for overgang barnehage – skole**

**Kap 16 Førskolegruppen**

* **Mål for arbeidet med førskolegruppen**

**Kap.17 Samarbeid barnehage – hjem**

**Kap.18 Vurdering**

**Vedlegg: - Årshjul**

* + **Overgang avdelinger imellom**

**FORORD**

Bergen kommune fastsatte høsten 2010 felles mal for innhold i årsplan i kommunale

barnehager. Selv om vi er en privat barnehage, velger vi å følge denne malen.

Malen bygger på føringer i Lov om barnehager og forskriften Rammeplan for barnehagens

innhold og oppgaver.

Årsplanen utarbeides i samarbeid mellom barnehagens ansatte, barn og foreldre og danner

grunnlag for samhandling gjennom året.

Årsplanen skal inneholde informasjon om hvordan barnehagen inneværende barnehageår vil

arbeide med omsorg, danning, lek og læring for å fremme barns allsidige utvikling

i samarbeid og forståelse med barns hjem. Den beskriver målene med årets satsinger og gir

informasjon om hvordan disse følges opp, dokumenteres og vurderes.

Årsplanen bygger på barnehagens langtidsplan som sikrer progresjon og sammenheng i barns læring og opplevelser gjennom hele barnehageoppholdet.

**Litt om barnehagen vår:**

**Eierforhold**

Nubben Barnehage AS er et aksjeselskap, som eies av Bergen Døvesenter.

**Adresser og telefonnummer**

Nubben Barnehage AS

Kalfarveien 79

5022 Bergen

Tlf: 55018098

E post: [styrernubben@bgds.no](mailto:styrernubben@bgds.no)

Tripp: 95883525

Trapp: 95867956

Tresko: 95897611

**Personale**

**Styrer**

Karin L. Gaupset

**Tripp**

Pedagogisk leder: Helen Angeltveit (80 %)

Pedagogisk leder: Thivya Ranganathan (20%)

Barne- og ungdomsarbeider: Stian Kvinge

Barne- og ungdomsarbeider: Elena Michelsen

Charlotte Kristensen (permisjon)

**Trapp**

Pedagogisk leder: Daniel Lillestøl

Assistent: Linn Kristin Olsen

Assistent: Kristine Tuft

Mette Hafstad Thorsen (permisjon)

**Tresko**

Pedagogisk leder: Ann Iren Bjørndal

Assistent: Daniel Welsh

Assistent: Mari Gullbekk (80%)

Assistent: Xenia Bergseth (20%)

**Barnehagen vår**

Nubben barnehage er en privat 3 avdelings barnehage som eies av Bergen Døvesenter. Den ble åpnet 25.mars 2008, er veldig koselig og originalt utformet.



Nubben barnehage består av 42 barn, og avdelingene heter Tripp, Trapp og Tresko. Barnehagen disponerer storsal som vi bruker jevnlig til ulike gymaktiviteter og andre fellesaktiviteter vi har i barnehagen.

Vi ønsker at barna skal oppleve livskvalitet. Helt grunnleggende er omsorg og trygghet, og vi skal behandle barna med respekt og vise dem tillit. Hvert enkelt barn skal føle at de er like viktig, og vi vil anerkjenne barnas egne opplevelser.

**Barnehagens visjon:**

**-Nubben barnehage gir gode barndomsminner**

**Strategien for å nå målet:**

- Skape en barnehage hvor barn synes det er godt å være

-Sikre overgang fra avdeling til avdeling

-Være åpen for barnas innspill/ medbestemmelse. Barna er med på å skape sin hverdag

-Legge til rette for gode opplevelser/ gode relasjoner og gode vennskap

-Barna skal bli møtt med varme og omsorg

- Ha tradisjoner som skaper gode minner

-En barnehage hvor alle kjenner alle

**Satsingsområde vårt er pedagogisk relasjonskompetanse, som samsvarer med kvalitetsutviklingsplanen for barnehagene i Bergen 2013- 2016: «Sammen for kvalitet». Planen er nå prolongert ut 2017 i påvente av ny Rammeplan for barnehage.**

**Pedagogisk relasjonskompetanse:**

Barn blir til i møte med sine omgivelser, og i dette møtet bygger barn identitet og kunnskap. Det viktigste elementet i barnets barnehagedag er de ansatte. Pedagogisk relasjonskompetanse er noe mer enn bare relasjonskompetanse. Den pedagogiske relasjonskompetansen preges av de ansattes bevisste holdninger, verdier, barnesyn og læringssyn, og virkeliggjøres gjennom personalets handlinger i møte med barn. Tilknytning til trygge, stabile, voksenpersoner er en grunnleggende forutsetning for barns utvikling og læring. De ansatte skal se barnet og møte det med varme og en inkluderende holdning, og til enhver tid gjøre det beste for barnets utvikling og vekst.

Barnehagen skal oppdra barn til å møte og skape et likestilt samfunn, og barnehagen skal bygge sin virksomhet på prinsippet om likestilling mellom kjønnene.

Gjennom arbeid med pedagogisk relasjonskompetanse skal barnehagen bidra til at barna:

* Opplever tilknytning til stabile, tilstedeværende voksne
* Opplever at de blir sett, hørt og tatt på alvor
* Opplever at de er inkludert og en del av et sosialt fellesskap
* Får uttrykke seg og får innflytelse på alle sider ved sitt liv i barnehagen

For å arbeide mot disse målene må personalet:

* Systematisk reflektere over hvordan barnehagens barnesyn og læringssyn kommer til uttrykk i møte med barn og foreldre
* Samhandle med foreldre og la dem medvirke i barnehagen
* Å utvikle sin kompetanse i å møte kulturelt mangfold på en inkluderende måte
* Videreutvikle sin relasjonskompetanse gjennom sensitiviseringsprogrammet (ICDP)
* Bygge vår virksomhet på prinsippet om likestilling mellom kjønnene, og aktivt arbeide for å
* Rekruttere og beholde menn i barnehagen

**Kap.1 Omsorg**

**Omsorg**

*«Barn har rett til omsorg og skal møtes med omsorg. Barnehagen sitt personale har en yrkesetisk forpliktelse til å handle omsorgsfullt overfor alle barn i barnehagen. En omsorgsfull relasjon er preget av lydhørhet, nærhet, innlevelse og evne og vilje til samspill.*

*Omsorg har verdi i seg selv. Den er nært knytt til oppdragelse, helse og trygghet, og er samtidig en viktig forutsetning for barns utvikling og læring og danning”.*

( Rammeplanen kap 2.1)

I Nubben barnehage har det enkelte barn når det begynner i barnehagen sin primærkontakt. Primærkontakten har et spesielt ansvar under tilvenning og den første tiden i barnehagen. Like viktig er kontakten med resten av personalet. Hele personalet har ansvar for det enkelte barns trygghet og trivsel. For å oppnå dette er det viktig at personalet møter barnet med nærhet, innlevelse og evne og vilje til samspill.

Glede og humor har en viktig plass i hverdagen vår. Vi ønsker at barna skal møte lekende voksne, som har evnen til å undre seg sammen med dem og ta dem og det de er opptatt av på alvor. Vi ser på barnet som et medmenneske, med de samme behov for å bli sett og hørt som oss selv.

Det er viktig for oss at barna skal få muligheter til å gi hverandre omsorg. Vi tilrettelegger ved å gi dem tid og rom i hverdagen, med støttende voksne som oppmuntrer, roser og setter ord på barnas positive handlinger. Når barna eksempelvis gir hverandre en klem eller viser empati på en annen måte, kommenterer vi dette. Samtidig ønsker vi å være gode rollemodeller både i vår relasjon med barna og sammen med kollegaer.

**Kap.2 Danning**

*«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistiskarv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier om kommer til uttrykk i ulike religioner og livssyn og som er forankret i menneskerettighetene.»*

(Barnehageloven § 1 Formål, 1. ledd)

**I Nubben barnehage forstår vi med begrepet danning** at vårt hovedmål med arbeidet med barna er å være med på og «danne/ forme» dem til gode samfunnsborgere.

**Det handler om:**

* Være mot andre slik du vil at de skal være mot deg
* Å lære normer og regler/ sosialisering
* Oppdragelse / Høflighet
* Utvikling / selvstendighet
* Respekt
* Selvtillit
* Omsorg for seg selv og andre
* Empati / Selvbeherskelse
* Demokrati/ Medbestemmelse
* Likestilling
* Voksne skal være gode rollemodeller
* Positivitet
* Respekt for andre kulturer, deres livssyn og levesett
* Miljøbevissthet

Disse ferdighetene øves opp/ læres i situasjoner der voksne og barn er sammen, og i mer tilrettelagte situasjoner som temaarbeid.

**Kap.3 Lek**

*”Leken skal ha en framtredende plass i barns liv i barnehagen. Leken har egenverdi og er en viktig side ved barnekulturen. Den er en grunnleggende livs- og læringsform som barn kan uttrykke seg gjennom. Å få delta i lek og få venner er grunnlaget for barns trivsel og meningsskaping i barnehagen.*

*Barnehagen skal legge fysisk og organisatorisk til rette for variert lek. Personalet må vere tilgjengelige for barn ved å støtte, inspirere og oppmuntre barna i leken. En kan slik sikre at alle barn får gode erfaringer og en opplevelse av å mestre samspill med andre barn i lek. Barn som ikke deltar i lek, blir holdt utenfor, eller ødelegger andre sin lek må gis særskilt oppfølging*

( Rammeplanen kap 2.2)

Vi ser på lek som en viktig aktivitet som opptar mye av barn sin hverdag. Leken skiller seg fra andre aktiviteter ved at den er en spontan, skapende prosess og styrt av barnet selv. Gjennom leken får barna mulighet til prøving og feiling og skaffer seg på den måten livserfaring. Leken utvikler tanken, den utvikler følelsene, den stimulerer til språkutvikling og sosialt samvær. Dette er viktig for utvikling av barna sin evne til å møte utfordringer senere i livet. På grunnlag av dette, mener vi det er svært viktig å gi rikelig rom for barna sin lek i barnehagen, uten alt for mange avbrytelser.

Lek er barnas viktigst læringsform. Leken vil derfor være arbeidsmetode i alle fagområdene.

**Gjennom frilek, der barna selv langt på vei får styre og bestemme lekens innhold, ønsker vi i Nubben barnehage at barna skal:**

- få bruke fantasien

- få utvikle gode vennskapsforhold

- få stimulere språket

- læra ulike leker og regler for lek

- respektere andre sine leker og andre sin lek

- ta vare på lekene

- læra å gjøre seg ferdig med en lek, og rydde på plass

det man har brukt.

- lære å aktivisere seg selv

- trene på å bli utholdende i forhold til ulike typer lek

**Den voksne sin oppgave i forhold til barns lek:**

- Være med i barns lek dersom barna ønsker det

- Hjelpe barn som ikke” kommer inn i leken” slik at de blir

populære lekekamerater.

- Læra barna gode måter å leke på/gi impulser til lek

- Være i nærheten som støttespillere

- Lære barna å samarbeide

- Lære barna å løse konflikter uten å bruke fysisk makt.

- Gripe inn og styre voldsom lek.

- Være med på å sette i gang lek

**Kap.4 Læring**

*«Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.»*

*(Barnehageloven §1)*

Barn lærer både i formelle og uformelle læringssituasjoner. Eksempler på formelle læringssituasjoner kan være samlingsstunder, turer, prosjektarbeid og formingsaktiviteter. Disse aktivitetene er planlagt og styrt av personalet. I tillegg skal barna få tid og rom til å skape relasjoner i uformelle læringssituasjoner som lek, påkledning og under måltidet. Vi har et helhetlig syn på barns læring og ser at læring, omsorg og lek er nært forbundet med hverandre. Ofte viser det seg at god læring bygger på lek.

For at barn skal kunne lære, må de oppleve trygghet og omsorg i relasjoner med voksne som er bevisste på hvordan de møter barna. Vi ønsker at barna skal bli møtt med anerkjennelse, emosjonell tilgjengelighet og undring. Barn er ulike. Noen oppsøker læringssituasjoner selv og er aktive og utforskende, mens andre er mer avhengige av engasjerte og bevisste voksne i sin læring. En forutsetning for læring er en opplevelse av mestring i møte med utfordringer.

Her er det viktig at de voksne gir barna utfordringer som er tilpasset deres utviklingsnivå. Vi ønsker å støtte barna ved å gi dem positive tilbakemeldinger og samtidig sørge for at de befinner seg i flytsonen, slik at de hele tiden har noe å strekke seg etter. Vårt syn er at barn lærer best ved selv å gjøre egne erfaringer som påvirker deres opplevelser, holdninger og atferd. Det er viktig at opplevelsene og erfaringene blir satt i en sammenheng, slik at det skapes mening og grunnlag for fortsatt lærelyst. De voksne skal ta utgangspunkt i det barnet selv viser interesse for og tilrettelegge for barns videre læring ut i fra dette. Selve læringsprosessen skal også styres av barnas egne interesser og deres nysgjerrighet.

"Det jeg hører glemmer jeg, det jeg ser husker jeg, det jeg gjør forstår jeg"

(kinesisk ordtak)

**Kap. 5 Barns medvirkning**

*«Barn i barnehagen har rett til å gi uttrykk for sitt syn på*

*barnehagens daglige virksomhet. Barn skal jevnlig få mulighet*

*til aktiv deltakelse i planlegging og vurdering av barnehagens*

*virksomhet. Barnets synspunkter skal tillegges vekt i samsvar*

*med dets alder og modenhet.»*

(Barnehageloven § 3 Barns rett til medvirkning)

I Nubben barnehage skal barn skal ha rett til å uttale seg, bli hørt og sett, og bli møtt med respekt. De må lære at ikke alle ønsker kan bli oppfylt fordi det er andre som også har rett til å uttale seg og bli hørt.

På Trapp har vi ukentlige barnemøter hvor barna tar opp og snakker om tema de selv er opptatte av.

Barndommen er en livsfase med egenverdi i likhet med andre livsfaser i mennesket sitt livsløp. Barnet påvirker sine omgivelser gjennom sin væremåte. Hvordan barn opplever møte med andre, vil påvirke deres oppfatning av seg selv.

Det er viktig for oss som personale å møte barna på en måte som formidler respekt og aksept, tillit og tiltro. Barna sine synspunkt skal tillegges vekt i samsvar med alder og modning.

Vi må ta utgangspunkt i barna sine egne uttrykksmåter.

De yngste barna formidler sine synspunkt ved kroppsholdning, mimikk og andre følelsesmessige uttrykk. Det er viktig at barna blir oppmuntret til å uttrykke seg og møter anerkjenning for sine uttrykk.

Å ta barn sin rett til medvirkning på alvor forutsetter god kommunikasjon mellom barna og personalet og mellom personalet og foreldre.

Barna må møte ansvarsfulle voksne som tar hensyn til hele gruppen.

I løpet av en barnehagedag er det mange situasjoner der barna kan oppleve demokrati. Det gjelder for personalet å se og benytte disse situasjonene. Barna er med og bestemmer turer, varmmat og daglige aktiviteter. Bursdagsbarnet velger bursdagsmeny. Valget er da mellom smoothie og grønnsaksdipp.

Det er viktig for oss at årsplanen er utformet på en måte som gir barna rom for medvirkning i hverdagen. Planene skal ikke være for detaljerte med hensyn til hva som skal gjøres.

**Kap.6 Inkluderende fellesskap**

*«Barnehagen skal møte barna med tillit og respekt, og*

*anerkjenne barndommens egenverdi. Den skal bidra til*

*trivsel og glede i lek og læring, og være et utfordrende og*

*trygt sted for fellesskap og vennskap. Barnehagen skal*

*fremme demokrati og likestilling og motarbeide alle former*

*for diskriminering.»*

(Barnehageloven § 1 Formål, 3. ledd)

*«Barnehagen skal ta hensyn til barnas alder, funksjonsnivå,*

*kjønn, sosiale, etniske og kulturelle bakgrunn, herunder*

*samiske barns språk og kultur.»*

(Barnehageloven § 2 Barnehagens innhold, 3. ledd

Barnas hverdag skal være preget av at de har voksne som støtter, utfordrer og lytter til det

de har å komme med. Personalet skal ha en god oversikt over hvert enkelt barn og

barnegruppen som helhet og medvirke til at hvert enkelt barn skal få utvikle og utfolde seg i

forhold til egen mestring og innenfor et felleskap som har vekt på inkludering og aksept.

Vi blir alle til i et relasjonelt fellesskap, der det vi oppdager om oss selv i relasjon med andre

mennesker blir til en del av det vi er som individ.

I Nubben tenker vi at det er intet fellesskap uten at hvert individ blir sett og hørt. Det er ikke

et enten eller, men et både og i et gjensidig samspill. I vekslingen mellom hensynet til hvert

enkelt barn og gruppen som helhet ligger det mulighet for livslang læring. Barna skal lære å

ivareta seg selv og andre, å være en del av fellesskapet.

Personalet i barnehagen er ansvarlig for å legge til rette for et klima og en atmosfære som gir

barna anledning til trivsel, livsglede, mestring og egenverdi. Barnas selvutfoldelse skal skje i

trygghet og innenfor fellesskapets normer og regler. Å utvikle vennskap er sentralt i alle barns liv.

Som en del av det pedagogiske arbeidet i Nubben barnehage legger vi også til rette for å rette blikket ut mot verden. Barna skal få kjennskap til andre lands kulturer og religioner. Å belyse både ulikheter og det som er felles kan gi barn og voksne ny innsikt og forståelse. Hvis vi har barn fra andre kulturer gir det oss god anledning til a lære nytt, å markere åpenhet og

inkludering, men selv om vi ikke har barn eller familier fra andre kulturer hvert år, legger vi til rette for læring rundt temaet ved ulike aktiviteter i forbindelse med innsamlingsaksjonen til gatebarna i Brasil og FN markering.

**Kap. 7 Fagområde: Kommunikasjon, språk og tekst**

Forsking viser at barnets språklige ferdigheter og bevissthet om språklyder er viktig for å knekke den alfabetiske koden. Barnet må ha et visst ordforråd for å kunne lære å lese og skrive. Derfor er det viktig å tenke bevisst språkstimulering allerede fra barnet er bitte lite. På den måten kan en hjelpe barna til å bli språksterke.

**Mål:**

Vi ønsker å øke bevisstheten til de voksne i barnehagen, som gode språkmodeller, og vil gi alle barna lik mulighet til å utvikle språket sitt.

**Gjennom arbeidet med kommunikasjon, språk og tekst skal vi voksne bidra til at barna**

* blir hørt og lærer å lytte og gi respons i en gjensidig samhandling med de andre barna

og oss voksne

* videreutvikle sin bruk av begreper og ord, lytte til lyder og rytmer i språket. Her bruker vi bla. språksprell som metode som er metodiske språkleker for 4-6 åringer.
* bruker sitt språk for å uttrykke følelser, ønsker og til å løse konflikter og å skape

positive relasjoner i lek og annet samvær

* blir kjent med bøker, sanger, eventyr og fortellinger
* får et positivt forhold til tekst og bilde som kilde til estetiske opplevelser og

kunnskaper, samtaler, og som inspirasjon til fabulering og lek

**For å arbeide i retning av dette må vi i personalet**

* være oss bevisste at samtalene rundt bordet, i garderoben, på stellebenken, på tur eller i lek, både ute og inne, er arenaer for språkutvikling og språkstimulering
* være bevisste på hvordan vi i samtaler med barna jobber med både begreper, lyder

og ord

* bruke samlingsstunder til å synge, fortelle eventyr, utforsker rim og rytmer og øve

opp evnen til å lytte og til turtaking

* bruke biblioteket og låne/ lese bøker for utforsking og undring.
* gjennomføre ukentlige språkgrupper for målrettet språkutvikling der det er behov.

I Nubben barnehage bruker vi ulike verktøy og metoder for karlegging av språk. Vi bruker TRAS, som står for tidlig registrering av barns språkutvikling. TRAS registrerer og stimulerer språk for samtlige barn i barnehagen og retter seg ikke spesielt inn mot barn med språkvansker. Noen skoler etterspør denne kartleggingen for bedre å kunne tilpasse undervisningen, men ved slike tilfeller vil foreldrene først bli spurt om tillatelse til denne evt. overføringen.

Bortsett fra Språksprell, har vi også Snakkepakken som er et pedagogisk språkverktøy. Hensikt er å skape motivasjon og lystbetont bruk av språket. Snakkepakken egner seg for barn i alderen 2-9 år, uavhengig av språkferdigheter og morsmål.

**Kap. 8 Fagområde: Kropp, bevegelse og helse**

**Mål:**

• Med utgangspunkt i sunn og næringsrik mat, vil vi gi barna gode og varierte opplevelser og utfordringer bla. i storsal, på tur og på utelekeplassen.

\* Barnehagen ble **sertifisert som ren hånd- barnehage høsten 2012.**

**\* Barnehagen er en 5 om dagen- barnehage**

**Gjennom arbeidet med kropp, bevegelse og helse skal vi voksne bidra til at barna**

* får en positiv selvoppfatning gjennom kroppslig mestring, videreutvikler sin kroppsbeherskelse, både grov motorisk og finmotorisk. Oppmuntre til mestring, gi dem troen på at de klarer.
* får erfaring med uteliv til alle årstider. Vi har fast turdag en dag i uken.
* får erfaring med hvordan en bruker og tar vare på naturen og miljøet.

**Vi er en Miljøfyrtårn- barnehage.**

* får erfaringer med varierte og allsidige bevegelser og utfordringer
* får kunnskap om menneskekroppen og forståelse for betydningen av gode vaner og

sunt kosthold

* skal forstå hvorfor håndhygiene er viktig, og at de skal bli selvstendige i ivaretakelse av egen håndhygiene.
* Får frukt og grønt i barnehagehverdagen

**For å arbeide i retning av dette må vi i personalet**

* organisere barnehagehverdagen slik at den ivaretar barnas grunnleggende behov for

mat og drikke, ro og aktivitet

* følge opp barnas lekeinitiativ og stimulere til fysisk aktivitet der barna kan oppleve

glede gjennom mestring og fellesskap

* være oppmerksom på hvert enkelt barns trivsel og mestring og gi nødvendig støtte og hjelp
* utnytte og bruke barnehagens uteområde og nærmiljø til lek, bevegelse, turgåing
* legge til rette for varierte aktivitet på avdelingene og i barnehagens storsal hvor det er diverse utstyr for aktiv lek
* være oppmerksomme på og tilrettelegg for å ivareta barnas fysiske og psykiske helse
* sammen med barna lage til og tilby smørelunsj og fruktmåltid hver dag og sørge for fellesskap og glede rundt måltidene. En dag i uken lager vi middag.
* Ha rutiner og undervisningsopplegg på viktigheten av håndvask. Lage vår egen «håndvaskesang»
* Servere frukt og grønt som en del av måltidene
* Bruke frukt og grønnskaper når vi feirer bursdag

**Kap. 9 Fagområde: Kunst, kultur og kreativitet**

**Mål:**

• Barnehagen skal legge til rette for at barna utvikler sin fantasi, kreative tenkning og skaperglede.

**Gjennom arbeidet med kunst, kultur og kreativitet skal vi voksne bidra til at barna**

* Barns inntrykk skal komme til uttrykk gjennom formingsaktiviteter.
* styrker sin kulturelle identitet og sine personlige uttrykk
* tar i bruk fantasi, kreativ tenkning og skaperglede
* Utvikle sin evne til å bearbeide og kommunisere
* utvikler sin følsomhet til å lytte, iaktta og uttrykke seg

**For å arbeide i retning av dette må vi i personalet**

* fange opp det barna har interesse for, og legge til rette for at de kan uttrykke seg

gjennom ulike teknikker og formingsaktiviteter

* gjennomføre daglige samlingsstunder med hele avdelingen eller i små grupper hvor vi

leser bøker, forteller historier, synger, lytter til eller lager musikk, dramatiserer. Bruke flanellografer.

* sammen med barna benytte oss av bibliotekets tilbud med musikk og eventyrstunder. Gå på teater.
* Ha karneval/ temafest
* sammen med barna besøke ulike kulturarrangementer rundt i byen
* la formingsmateriell være tilgjengelig for alle barn, samt sette i gang forskjellige

formingsaktiviteter. Prosessen blir det viktige, ferdig produkt mindre viktig.

**Kap. 10 Fagområde: Natur, miljø og teknikk**

**Mål:**

• La barna oppleve glede ved å være ute i naturen, og gi dem gode opplevelser.

\*Øke bevisstheten om kildesortering. **Miljøfyrtårn.**

**Gjennom arbeidet med natur, miljø og teknikk skal vi voksne bidra til at barna**

* opplever naturen og undring over naturens mangfold gjennom hele året
* få innsikt i natur, miljøvern og samspillet i naturen
* lære å iaktta, undre seg, eksperimentere, beskrive og samtale om fenomener i den

fysiske verden

* erfare hvordan teknikk kan brukes i lek og hverdagsliv
* få erfaringer med og kunnskaper om dyr og vekster

**For å arbeide i retning av dette må vi i personalet**

* benytte nærmiljøet med skogs- og turmuligheter for å gi barna ulike erfaringer i

forhold til å lære om samspillet i naturen og mellom mennesket og naturen. Fast turdag hver uke.

* la barna få vare med å kildesortere avfallet vi har i barnehagen og lære dem om

hvordan papp, glass og plast brukes til a låge nye produkter. Miljøfyrtårn.

* bruke naturmaterialer i formingsaktiviteter
* sammen med barna setter vi poteter, bruker bær og frukt vi høster
* la barna få benytte forskjellig verktøy og redskaper.

**Kap. 11 Fagområde: Etikk, religion og filosofi**

**Mål:**

• Barna skal tilegne seg grunnleggende verdier og normer i samfunnet. Lære seg til å respektere hverandre og fremme positive handlinger

\* Barna skal få kjennskap til Bergen Døvesenter og deres historie. Lære litt tegnspråk.

\*De skal få kjennskap til kristne og humanistiske høytider og tradisjoner, og tradisjoner knyttet til høytider i religioner og livssyn som er representert i barnegruppen.

**Gjennom arbeidet med etikk, religion og filosofi skal vi voksne bidra til at barna**

* møter kristen tro og tradisjon ved at vi feirer kristne høytider blant annet i samarbeid med Døvekirken
* utvikler toleranse, interesse og respekt for hverandres bakgrunn
* opplever at grunnleggende spørsmål er vesentlige ved at det gis anledning til undring og

tenkning

* Får kjennskap til organisasjonen «Children at risk foundation.»

**For å arbeide i retning av dette må vi i personalet**

* støtte barna i deres undring rundt spørsmål som handler om etikk, religion og filosofi
* møte barna med åpenhet og aktiv lytting og sammen finne svar eller gå videre i den

utforskende undringen

* møte barnesamtaler som handler om etiske og essensielle spørsmål med alvor og respekt
* møte ulike kulturer og religioners tradisjoner med åpenhet og som en viktig del av det enkelte barns familiekultur og tradisjon
* Ha fokus på sosial kompetanse. Hjelpe barn i konfliktsituasjoner til å finne gode løsninger
* Sammen med barna skal vi arrangerer høstfest/ innsamlingsaksjon til inntekt for organisasjonen «Children at risk foundation». Få besøk i barnehagen fra organisasjonen.

**Kap. 12 Fagområde: Nærmiljø og samfunn**

**Mål:**

• Gi barna erfaring med et demokratisk samfunn gjennom medvirkning i barnehagens

fellesskap og hverdag.

• Bli kjent i nærmiljøet/ Bergen Døvesenter

**Gjennom arbeidet med nærmiljø og samfunn skal vi voksne bidra til at barna**

* får tilhørighet og kjennskap til sitt nærmiljø
* tilegner seg kunnskap om miljøet og samfunnet gjennom opplevelser og utforskning
* utvikler tillit til egen deltagelse i og påvirkning i fellesskapet
* får trafikkopplæring
* utvikle forståelse for ulike tradisjoner og levesett

**For å arbeide i retning av dette må vi i personalet**

* bruke nærmiljøet gjennom turer og utflukter, på handleturer til nærbutikken, på

besøk på biblioteket og andre kulturtilbud i byen.

* Besøke Konowsenteret
* besøke og gjøre barna kjent med Haukeland skole som flere av barna begynner på
* ta barna med på samtaler i forkant av turer og aktiviteter slik at de får medvirke til

hvor vi skal eller hva vi skal gjøre

* i forbindelse med FN-dagen/ Samenes dag/ Innsamlingsaksjon, formidle felles ansvar for jorden og menneskelig fellesskap gjennom å lære om barn i andre land, levemåter og forskjell og likheter i ulike kulturer.

Barnehagen er for mange det første møtet med verden utenfor hjemmet og skal være et

skritt på veien til å få innsikt og forståelse for deltagelse i et demokratisk samfunn.

Vi ønsker at barna skal få en positiv opplevelse av seg selv som en del av fellesskapet.

**Kap. 13 Fagområde: Antall, rom og form**

**Mål:**

• Legge til rette for tidlig stimulering av barna sin matematiske kompetanse

**Gjennom arbeidet med antall, rom og form skal vi voksne bidra til at barna**

* opplever glede over og utforske og leke med tall og former
* får erfaring med plassering og orientering slik at de utvikler sin evne til lokalisering
* får erfaring med, utforsker og leker med form og mønster
* tilegner seg matematiske begreper

**For å arbeide i retning av dette må vi i personalet**

* ta utgangspunkt i barnas interesser og sette i gang aktiviteter og temaarbeid som

fører til at vi må finne ut, undersøke eller utforske matematiske sammenhenger

* være bevisst egen begrepsbruk i samtale og samspill med barna
* benytte forskjellig formingsmateriell, spill, tellemateriell, teknologi, klosser og leker,

og tilby materiell som gir barna erfaring med klassifisering, ordning, sammenligning,

sortering og logisk tenkning

* gi barna erfaring med plassering og orientering både inne i barnehagen, på

uteområde og på turer

* være lyttende og oppmerksomme i forhold til den matematikken barna uttrykker og

støtte barnas matematiske utvikling

* gi barna tilgang til å bruke pc, digitale fotoapparat, fargeskrivere og benytte internett

for å finne svar på spørsmål eller få tilgang på mer informasjon

Fra barna blir født utvikler de et forhold til antall, rom og form. Barnehagen er en fantastisk

arena for utforsking og utvikling av barnas kompetanse innenfor disse områdene. Daglig

møter de begreper som handler om rom og plassering, antall og form, enten det er gjennom

hverdagsaktiviteter i garderoben, ved bordet eller i leken. Innenfor fagområdet antall, rom

og form er det et mål for oss å tilby barna et variert lekemiljø som utfordrer og utvikler den

matematiske kompetansen, samtidig som personalet skal benytte de daglige rutinene og

aktivitetene til lek og samtaler som stimulerer begrepsbruk, undring og utforsking.

**Kap. 14 Kultur/tradisjoner**

**Mål:**

• Barna skal lære om, medvirke i og oppleve kultur og tradisjoner i barnehagen.

Samfunnet barna vokser opp i er i stadig endring. Det blir til i en spenning mellom tradisjoner

og fornyelse. Personalet i Nubben barnehage formidler og holder på en del tradisjoner som vi har hatt i barnehagen siden oppstart. Dette er tradisjoner som å markere FN-dagen, Høstfest/ innsamlingsaksjon, Luciafrokost, nissefest, julegudstjeneste, karneval/ temafest, påskefrokost og sommerfest.

Det skaper et fellesskap, en tilhørighet og det binder Nubben barnehage sammen med samfunnet. Det er med på å gi barna en kulturidentitet. Tradisjonene handler også om verdier som vi ønsker å formidle til barna. Det handler om å ta vare på, og å inkludere.

Samtidig er det viktig at barna, foreldre og personalet får komme med innspill som utvikler

og endrer tradisjonene.

**Her kommer en liten oversikt over noen tradisjoner som barna vil møte i barnehageåret**

**2016/2017**

* **FN – dagen: 24.oktober** er den internasjonale FN- dagen. Hele oktober måned har vi hovedfokus på kultur fra andre land, og vi arrangerer vår årlige innsamlingsaksjon. Vi støtter som tidligere nevnt organisasjonen Children at risk foundation, som støtter gatebarna i Brasil. I forkant av aksjonen kommer en representant fra organisasjonen som forteller og viser lysbilder/ film fra området og hva de innsamlede pengene brukes til. Vi opplever at det skaper en større forståelse og interesse blant barna for aksjonen.
* Hvert år blir vi invitert til **dramatisering av juleevangeliet i Døvekirken.**
* **Luciafrokost 13. desember** – dette er en dag som alle ser frem til. Da inviterer vi alle

foreldre til Luciafrokost, og barna går i Luciatog. Det er en stemningsfull

opplevelse. Barna har på forhånd bakt lussekatter som blir servert på frokosten. Vi går også Luciatog til Konowsenteret.

* **Nissefest**. Da kler alle seg ut som nisser. Vi har felles samling med

juletregang i allrommet. Denne dagen får også barna besøk av nissen. Etter

nissebesøket spiser vi risengrynsgrøt.

* **Karneval/ temafest** . Alle kler seg ut og vi samles i allrommet til fest
* **Påskefrokost**. Vi har en fin tradisjon der vi inviterer dere foreldre til frokost i uken før

påske.

* **Påskevandring**: Også til påske er vi på besøk i Døvekirken. Det besøket avsluttes med å lage påskepynt.
* **Markering av 17. mai:** Vi markerer 17. mai med å gå i tog bort til Konowsenteret før vi har pølsefest og 17. mai leker på lekeplassen.
* **Sommerfest.** Det er et arrangement foreldrene er med og organiserer. Da er det grillfest og underholdning. Bruker å være i midten av juni, enten på utelekeplassen eller i storsalen fra kl. 16.00- 18.00.

Familien er det viktigste for barna, og det å få besøk av dere i barnehagen betyr

mye for barna. Det er også en fin mulighet for foreldre til å bli kjent med andre

foreldre i hyggelige omgivelser.

• **Bursdagsfeiring:** Barnas bursdag markeres i barnehagen. Dette er en stor dag for barnet. Vi synger bursdagssang, og barnet får krone på hodet. Vi er en Miljøfyrtårn- barnehage med vekt på redusering av avfall, og har som et tiltak sydd vår egen bursdagskrone. Den er festet med borrelås som muliggjør å pynte den med ulike figurer etter barnets ønsker. Denne kronen har barnet på seg i bursdagssamlingen, den brukes til alle bursdager i barnehagen, så barna vil ikke komme hjem med den tradisjonelle pappkronen som vi alle kjenner. Vi henger også opp flagg ute i barnehagen. Når et barn har bursdag får det velge mellom smoothie, grønnsaksdipp eller mat etter tema, som barnehagen ordner til. De eldste barna er selv med på butikken og handler inn til feiringen.

**Kap. 15 Plan for overgang barnehage – skole**

Nubben barnehage vil gjøre det vi kan for at overgangen fra barnehage til skole skal bli best mulig. Det er viktig at førskolebarna blir kjent med den skolen og den SFO barnet skal begynne på. Vi vil prioritere å besøke Haukeland skole som er vår nærskole.

Vi vil alltid be om samtykke fra foreldre før vi snakker med skolen om barnet. I samarbeidet med skolen vil vi ha mest fokus på det barnet mester, og heller gi råd om det vi mener skolen bør jobbe videre med.

Å oppleve sammenheng mellom barnehage og skole, å være trygg i overgangsfasen gir et godt grunnlag for det videre opplæringsløpet.

**Kap 16. Førskolegruppen**

Dette barnehageåret er vi 7 førskolebarn. Vi samarbeider med Haukeland skole som er vår nærskole. Vi skulle gjerne ha reist rundt og besøkt alle skolene barna våre skal begynne på, men vi ser at det har vi ikke kapasitet eller personalressurser til.

I førskolegruppen jobber vi med ulike skoleforberedende tema.

Vi ønsker at barna skal tilegne seg kunnskap om både tall og bokstaver. Vi jobber med følgende matematiske begrep:

* Tall, telling, mengder, pluss og minus
* Vekt og størrelser
* Mønster og symmetri (geometriske former)
* Lengde
* Tid
* Rekkefølge
* Temperatur

**Slik jobber vi i Nubben for at barna skal tilegne seg kunnskap innenfor nevnte tema:**

Vi starter med **bokstaver** og øver mye på å skrive navnet. Så øver vi på **tallene** fra 1-10 med forskjellige brettspill. Her får vi også trent på å holde rekkefølge, følge regler og det og «belite seg». Vi øver på å skrive og gjenkjenne både tall og bokstaver. Vi lager enkle regnestykker med **pluss og minus** med steiner o.l. for å få en forståelse for **mengden** knyttet til tallet.

Tema som **mønster og symmetri** kan allerede barna mye om fra perleaktiviteter. Vi jobber videre med det de allerede kan og tegner egne mønster eller fargelegger fra Mandalas fargebok. Når vi snakker om de ulike formene øver vi oss på «skolenavnene» for formene (runding=sirkel osv)

Lengde er noe barna vet noe om fra før. «Jeg er lengre enn deg, du er mindre enn meg…..)Når vi jobber med **lengder** får barna et tau som måler **1 meter**. Vi måler forskjellige objekter for å se om de er en meter, lengre eller kortere. Mange Treskobarn blir målt denne dagen. Kanskje de bare er **½ meter**?

Vi lager også en enkel **skålvekt** og veier forskjellige ting for å sammenligne **vekt**. Det er artig å se at store ting kan være lettere enn små ting! Vi finner stein som veier **1 kilo** og ser hvor mange småsteiner vi trenger for å finne samme vekt.

Tid er et abstrakt begrep. Når vi snakker om **tid** begynner vi med **ett minutt**. Vi kjenner hvor lenge et minutt varer. Merkelig hvor lenge det kjennes ut når vi bare sitter å venter på noe, enn når vi har det gøy? Deretter tar vi tiden med **stoppeklokke** mens barna løper og går samme strekning. Vi skriver opp tiden og ser hvor stor forskjell det er på løping og gåing. Vi setter tidene i **rekkefølge.**

Gjennom året gjør vi **værobservasjoner**. Vi leser av **termometeret** og **regnmåler** og noterer det i værdagboken. Det er alltid kjekt når gradene går fra minus til pluss og vi vet at våren nærmer seg. For ikke å snakke om når det er tomt i regnmåleren! Vi snakker også mye om hva som foregår på skolen og hvilke forventninger barna har til skolen, og skolen har til dem. På slutten av året trener vi på å knyte sko, noe som sikkert er det vanskeligste av alle temaene vi har i førskolegruppen. Noen av aktivitetene gjør vi ute og de er mer preget av lek, mens andre oppgaver gjør vi inne. Da sitter vi, som på skolen, på stoler ved pulter og må konsentrere oss. Det er noe som det også må øves på ☺

**Kap. 17 Samarbeid barnehage – hjem**

Foreldre og personalets felles utfordring er å se barna og barnehagen som en helhet, der vi alle er en del av fellesskapet. Vi ønsker en aktiv dialog med foreldre, og vi er alle opptatt av barna og barnegruppenes beste.

Vi har gode muligheter for medvirkning og samspill når barna kommer og går fra barnehagen.

Foreldre har også muligheter til å medvirke og vurdere barnehagens innhold i foreldreutvalg og samarbeidsutvalg. Oppslag om hvem som sitter i foreldrenes samarbeidsutvalg finnes i barnehagen. Andre muligheter for medvirkning er foreldremøter og foreldresamtaler i løpet av året, i tillegg til mailer og viktigst av alt, den daglige kontakten. Hver avdeling legger til rette for 1 foreldresamtale i året. Ønskes det flere samtaler avtales det mellom foreldre og pedagogisk leder på avdelingen.

Personalet kan formidle kontakt med forskjellige instanser for hjelp og støtte til barn og

familier som trenger det. Barnehagen har kompetanse og kan søke hjelp til enkeltbarn og

barnegruppen i samarbeid med foreldre.

På tavlen ute i gangen skriver vi hendelser fra dagen i dag, og henger ofte opp bilder fra turer og lignende. Dette kommer selvfølgelig i tillegg til den daglige praten ved levering og henting. Dette gir foreldre innblikk i barnas dag og de kan få en opplevelse av hvordan barna har det og hva de lærer og opplever.

Vi har også samarbeid med foreldre og samarbeidsutvalg angående

brukerundersøkelser, foreldremøter, vurderingsområder og barnehagens årsplan.

Foreldreråd og Samarbeidsutvalg:

*”For å sikre samarbeidet med barnas hjem, skal hver barnehage ha et foreldreråd og et samarbeidsutvalg”.* ( Barnehageloven § 4

Foreldrerådet består av foreldre / foresatte til alle barna i barnehagen og skal fremme deres felles interesser og bidra til at samarbeidet mellom barnehagen og foreldregruppen skaper et godt barnehagemiljø. Nubben barnehage har valgt en representant fra hver avdeling som sitter i foreldrerådets utvalg.

Foreldrerådet velger representantar til Samarbeidsutvalget (SU).

Samarbeidsutvalget består av foreldre / foresatte og tilsatte i barnehagen, slik at hver gruppe er likt representert. Barnehagen sin eier kan delta, men ikke med flere representanter enn hver av de andre gruppene.

Samarbeidsutvalet (SU) skal være et rådgivende, kontaktskapende og samordnende organ. Barnehageeiger skal sørge for at saker av viktighet blir lagt frem for foreldreråd og samarbeidsutvalg.

Samarbeidsutvalget skal godkjenne årsplanen for den pedagogiske virksomheten.

Valg: I Nubben barnehage velger Foreldrerådet (som består av alle foreldrene) en representant og en vara. Dette blir gjort på foreldremøte om høsten. De tilsatte velger også en representant fra personalet.

Barnehageeiger og styrer sitter automatisk i samarbeidsutvalet.

Samarbeidsutvalget (SU) i Nubben barnehage, barnehageåret 2016 - 2017:

|  |  |  |
| --- | --- | --- |
| **NAMN:** | **FUNKSJON:** | **TLF.:** |
| Frøydis Kvasbø | Foreldrenes SU representant) | 92 25 29 35 |
|  | Vara | Velges på foreldremøtet |
| Kjetil Høgestøl | Styreleder | 48 11 41 40 (SMS)  hurra74@live.no |
| Linn Kristin Olsen | Personalrepr. | 95 86 79 56 (Avd. Trapp) |
| Karin L. Gaupset | Som styrer har hun møte- tale- og forslagsrett i SU, og fungerer som sekretær. | Kontor: 55 01 80 98  mob. 95 84 80 43  styrernubben@bgds.no |

**Foreldrerådets representanter i Nubben barnehage: (Velges på foreldremøtet i høst)**

|  |  |  |
| --- | --- | --- |
| **NAMN:** | **FUNKSJON:** | **TLF.:** |
|  |  |  |
|  |  |  |
|  |  |  |

**KAP. 18 PLANLEGGING, DOKUMENTASJON OG VURDERING.**

**Planlegging**

Barnehagen sitt planverktøy er

* Rammeplan for barnehager
* Barnehageloven
* Årsplan for Nubben barnehage
* Kvalitetsutviklingsplan
* Virksomhetsplan

I tillegg blir det utarbeidet månedsplaner ut ifra årsplanen. Det blir da rom for å drive prosjektarbeid ut ifra barnas interesser. Disse blir da kombinert med de pedagogiske målene en har satt seg. Det blir da arbeidsmetoden fram mot det pedagogiske målet.

Planleggingstid:

Årsplan blir utarbeidet med grunnlag i mål og krav i rammeplan og lovverk og ut i fra evaluering fra tidligere årsplan og arbeid. Dette blir det arbeidet med på planleggingsdager og personalmøter.

På avdelingsmøtene blir det utarbeidet planer ut ifra målene i årsplanen og ut ifra evaluering av arbeidet underveis. Her skal innspill fra barna ha stor innvirkning på arbeidsmetoder og prosjektarbeid som blir brukt for måloppnåelse.

Assistentene har også fått sin planleggingstid for å planlegge aktiviteter og samlinger, og til faglig oppdatering.

**Dokumentasjon.**

Vi arbeider mye med dokumentasjon av livet i barnehagen. Dette skjer gjennom digitale foto, barns arbeid og barns fortellinger. I tillegg blir bilder lagt ut på barnehagens interne hjemmeside. Vi bruker også TRAS og ASKELADDEN som dokumentasjonsform. Dokumentasjonen blir brukt for å gi foreldrene informasjon om livet i barnehagen og som refleksjonsgrunnlag for videre arbeid og planlegging.

**Vurdering.**

På avdelingsmøtene arbeider personalet med fortløpende vurdering av arbeidet med fagområdene og av det sosiale samspillet mellom barna, og mellom barna og de voksne.

**Vurderingsområde 2016- 2017:**

* **Som en del av satsingsområde Pedagogisk relasjonskompetanse, vil vurderingsområde dette barnehageåret handle om pedagogisk dokumentasjon.**
* Vi vil da ha økt bevissthet på hva er det vi dokumenterer, på hvilke måte dokumenterer vi på og hvor ofte blir det gjort. Dette vurderingsområde er også et uttrykk for at dokumentasjonen skal være så lik som mulig uavhengig av avdeling. Den vil bli evaluert 2 ganger i løpet av barnehageåret.



**- Gir gode barndomsminner-**

**Vedlegg:**

**Års- hjul Nubben barnehage**

**Oversikt over tema/ prosjektarbeid og andre merkedatoer**

|  |  |  |  |
| --- | --- | --- | --- |
| **Måned** | **Tema** | **Felles-aktiviteter** | **Foreldre**  **informasjon** |
| **AUGUST** | **VENNSKAP**  **Bli kjent/Vennskap/ Trygghet og trivsel=gjennomgående tema frem til jul**  **Fokus vil være rettet mot JEG (evne, vilje, følelse, egenverd)**  **DU (samarbeid, respekt, venner, omsorg)**  **VI (fellesskap, solidaritet, glede, lek)** | Oppstart nytt barnehageår  Tripp og Trapp vil også ha fokus på **Ren hånd** satsingen til barnehagen | **Levering av diverse skjema/info til barnehagen.**  **Oppstarts samtaler nye barn og foreldre.**  **Vi arrangerer gjenbruksdag.** |
| **SEPTEMBER** | **VENNSKAP**  **-Brannvernuke** | Brannøvelse  . | **12.Planleggingsdag**  **21. Foreldremøte** |
| **OKTOBER** | **VENNSKAP**  **Høstens grøde**  **- Kolibri: innsamlingsaksjon**  **Tresko arbeider med tema farger.** | Vi forbereder ting for salg på høstfesten | **14. Planleggingsdag**  **03.Fotografering**  **27. Høstfest/ innsamlingsaksjon**  **Høstferie uke 41** |
| **NOVEMBER** | **VENNSKAP**  **Vurderingsområdet: Pedagogisk dokumentasjon, evaluering så langt**  **Tresko arbeider med tema farger.** |  | **11.Planleggingsdag**  **21. Personalmøte** |
| **DESEMBER** | **VENNSKAP**  **Juleforberedelser** | **15. Nissefest i barnehagen**  Julevandring i Døvekirken.  Juleverksted | **13. Luciafrokost** |
| **JANUAR** | **Trapp: Tema Reaksjoner- metoder er ulik eksperimentering som gir ulike reaksjoner**  **Tripp: tema vinter**  **Tresko: Historiefortelling/ Eventyr** |  | **Oppstart foreldresamtaler**  **Samarbeidsmøte med Haukeland skole**  **23. Personalmøte** |
| **FEBRUAR** | **Trapp: Tema Reaksjoner- metoder er ulik eksperimentering som gir ulike reaksjoner**  **Tripp: Eventyr og drama**  **Tresko: Historiefortelling/ Eventyr** |  | **03. Planleggingsdag**  **23. Karneval/ Temafest**  **Vinterferie uke 9** |
| **MARS** | **Trapp: tema Kroppen**  **Tripp: Eventyr og drama**  **Tresko: Eventyr** |  | **27. personalmøte** |
| **APRIL** | **Trapp: tema Kroppen**  **Tripp: Eventyr og drama**  **Tresko: Tema dyr**  **Vurderingsområdet: Pedagogisk dokumentasjon, ny evaluering** | Påskevandring i Døvekirken  Påskeforberedelser | **06. Påskefrokost**  **Påskeferie 13. tom17.april** |
| **MAI** | **Trapp: tema kroppen men da vinklet mot småkryp og blomster/ planters oppbygning.**  **Tripp: Vårtegn**  **Tresko: tema Dyr** | Vi markerer 17. mai med pølsefest og tog bort til Konowsenteret (sykehjemmet) | **Innlevering av sommerferie- lapper**  **26. Planleggingsdag** |
| **JUNI** | **Trapp: småkrypobservasjoner**  **Tripp: Småkryp**  **Tresko: Dyr** |  | **15. Sommerfest**  **Barnehagen stengt uke 28- 29- 30.** |

Overgang fra avdeling til avdeling

**Ved overflytting fra avdeling til avdeling er det viktig med god og nok informasjon til foreldre. Det er viktig med tid slik at barn og foreldre får tilvenning til den nye avdelingen. Barnet skal ha vært på besøk, og fått begynnende kjennskap til barn og personale før den endelige overflyttingen skjer. Foreldre får kontaktperson som følger barnet spesielt opp de første dagene.**

**Når er tiden for å skifte avdeling?**

**Tresko er en avdeling for barn fra 0- 2 år. Det vil i hovedsak bety at det året barnet fyller 3, vil det flyttes over til ny avdeling. Det vil vanligvis skje om høsten, såfremt det ikke slutter barn på andre avdelinger tidligere på året.**

**Tripp er det vi kan kalle en blandet avdeling. Her går noen små og noen ikke helt store. Barnehageåret 2016- 2017 er det barn i alderen 2-3 år som er på denne avdelingen.**

**Trapp er en avdeling for de eldste barna. Til avdeling Trapp rekrutteres i hovedsak barn fra Tripp. Hvem som flyttes over, avhenger av ledige plasser etter hvor mange skolebarna som går ut, og alderen på barna som flyttes over. De eldste flyttes vanligvis først, men her tar vi også individuelle hensyn. Sammensetningen av barnegruppen på Trapp er og av betydning for hvem som flyttes over. Foreldre skal i god tid få informasjon om evt. overføring.**